CELEX: 22005D0291
Language: et
Date: 2005-03-07 00:00:00
Title: 2005/291/EÜ: Euroopa Ühenduse ja Šveitsi Konföderatsiooni vahelise vastastikuse tunnustamise kokkuleppe alusel loodud komitee otsus nr 1/2005, 7. märts 2005, vastavushindamisasutuse lisamise kohta plahvatusohtlikes keskkondades kasutatavaid seadmeid ja kaitsesüsteeme käsitlevasse valdkondlikku peatükki

12.4.2005   
            
            
               ET
            
            
               Euroopa Liidu Teataja
            
            
               L 93/40
            
         
      EUROOPA ÜHENDUSE JA ŠVEITSI KONFÖDERATSIOONI VAHELISE VASTASTIKUSE TUNNUSTAMISE KOKKULEPPE ALUSEL LOODUD KOMITEE OTSUS nr 1/2005,
   7. märts 2005,
   vastavushindamisasutuse lisamise kohta plahvatusohtlikes keskkondades kasutatavaid seadmeid ja kaitsesüsteeme käsitlevasse valdkondlikku peatükki
   (2005/291/EÜ)
   KOMITEE,
   võttes arvesse Euroopa Ühenduse ja Šveitsi Konföderatsiooni vahelist vastavushindamise vastastikuse tunnustamise kokkulepet, eriti selle artikli 10 lõike 4 punkti a ja artiklit 11,
   ning arvestades, et komitee peab tegema otsuse vastavushindamisasutuse või -asutuste lisamise kohta kokkuleppe lisa 1 vastava valdkonna peatükki,
   ON VASTU VÕTNUD JÄRGMISE OTSUSE:
   1.   Käesoleva otsuse A liites nimetatud vastavushindamisasutus lisatakse Šveitsi vastavushindamisasutuste loendisse, mis on esitatud kokkuleppe lisa 1 peatükis, mis käsitleb plahvatusohtlikes keskkondades kasutatavaid seadmeid ja kaitsesüsteeme.
   2.   Pooled on kokku leppinud, milliseid tooteid ja vastavushindamismenetlusi A liites nimetatud vastavushindamisasutuse loendisse lisamine puudutab, ja vastutavad sellest kinnipidamise eest.
   Käesolev otsus on koostatud kahes eksemplaris ja sellele kirjutavad alla komitee esindajad, kes on volitatud tegutsema kokkuleppe muutmiseks poolte nimel. Käesolev otsus jõustub hilisema allkirjastamise päeval.
   
      Bern, 2. märts 2005
      
         
            Šveitsi Konföderatsiooni nimel
         
         Heinz HERTIG
         
      
      Brüssel, 16. märts 2005
      
         
            Euroopa Ühenduse nimel
         
         Joanna KIOUSSI
         
      
   
   
      A LIIDE
      Järgmine Šveitsi vastavushindamisasutus on lisatud vastavushindamisasutuste loendisse plahvatusohtlikes keskkondades kasutatavaid seadmeid ja kaitsesüsteeme käsitlevasse peatükki Euroopa Ühenduse ja Šveitsi Konföderatsiooni vahelise vastavushindamise vastastikuse tunnustamise kokkuleppe lisas 1
      
                  QS SCHAFFHAUSEN AG
               
            
                  Wiesengasse, 20
               
            
                  8222 Beringen
               
            
                  Switzerland
               
            
                  Telefon (41) 52 687 20 10
               
            
                  Faks (41) 52 682 18 02.